**ҚАЗАҚСТАНДЫҚ БІРЕГЕЙЛІК ПЕН ҚОҒАМДЫҚ КЕЛІСІМДІ НЫҒАЙТУДАҒЫ ҚХА АНАЛАР КЕҢЕСТЕРІНІҢ РӨЛІ**



**2016** **жылғы 28 тамыз**Астана қаласындағы ҚР Ұлттық  академиялық кітапханасында *(Достық көшесі, 11)* «Қазақстандық бірегейлік пен қоғамдық келісімді нығайтудағы Аналар кеңестерінің рөлі» деген тақырыпта **Қазақстан халқы Ассамблеясының республикалық Аналар кеңесінің кеңейтілген отырысы**өтті.

Іс-шараға ҚХА Төрағасының орынбасары – Леонид Николевич Питаленко, ҚР Президент Әкімшілігі ҚХА Хатшылығының сектор меңгерушісі–Назипа Ыдырысқызы Шанаи, ҚР Парламенті Мəжілісінің  депутаттары – Зағипа Яхияқызы Балиева мен Наталья Васильевна Жумадильдаева,  мемлекеттік органдардың, ҚХА-ның өңірлік Аналар кеңестерінің, этномəдени бірлестіктердің, үкіметтік емес ұйымдардың және бұқаралық ақпарат құралдарының өкілдері қатысты.



Отырыс барысында  Аналар кеңестері қызметінің негізгі бағыттары, олардың ҚХА Қоғамдық кеңестерімен өзара іс-қимыл жасасуы, өңірлердегі өзекті мәселелерді шешуге, қазақстандық бірегейлік пен жалпыұлттық бірлікті нығайтуға қатысуы қаралды.



Іс-шара Семей ядролық полигонының жабылуына 25 жыл толуына орайластырылған және əлемдік қауіпсіздікті сақтаудағы Қазақстан Республикасының Тұңғыш Президенті – Елбасы Н.Ə. Назарбаевтың рөлін көрсетуге арналған.



Отырыс қорытындысы бойынша Аналар кеңесінің «Əлем. ХХІ ғасыр» манифесі мен Елбасы  Н.Ə.Назарбаевтың бейбітшіл бастамаларын қолдау туралы Қазақстан халқына үндеуі қабылданды.